ЈП „СУРЧИН“

Сурчин, ул. Војвођанска бр. 80.

Број: 6905/2015

Датум: 24.09.2015. године.

 На основу члана 55. став 1. тачка 2), 57. и 60. Закона о јавним набавкама (“Сл. гласник РС”, бр. 124/2012, 14/2015 и 68/2015), ЈП „СУРЧИН“, ул. Војвођанска бр. 80. из Сурчина у својству Наручиоца објављује:

**ПОЗИВ**

**за подношење понуда у поступку**

**јавне набавке мале вредности 12/15**

Предмет јавне набавке број 12/15, је **набавка радова - Адаптација и реконструкција унутрашњег простора дома културе у Добановцима.**

 По општем речнику јавних набавки - 45400000 - завршни грађевински радови**.**

 Право учешћа у поступку имају сви понуђачи који испуњавају услове предвиђене чл. 75. Закона о јавним набавкама и конкурсном документацијом наручиоца. Конкурсном документацијом ближе су одређени услови за учешће у поступку, као и начин доказивања испуњености услова.

 Критеријум за доделу уговора у овом поступку јавне набавке је критеријум - **најнижа понуђена цена**.

 Сви заинтересовани понуђачи могу бесплатно преузети конкурсну документацију на адреси наручиоца ул. Војвођанска бр. 80. у Сурчину, сваким радним данаом од 0800 - 1400 часова, на интернет страници наручиоца <http://www.jpsurcin.org.rs/>, као и на Порталу за јавне набавке.

Понуђачи своје понуде подносе у затвореној коверти, са назнаком на предњој страни

***»ЗА ЈАВНУ НАБАВКУ РАДОВА***

**Адаптација и реконструкција унутрашњег простора дома културе у Добановцима *- број набавке 12/15***

 ***ПОНУДА НЕ ОТВАРАЈ«***,

а на полеђини коверте обавезно исписују тачан назив и адресу. У противном, Наручилац неће одговарати у случају да дође до превременог отварања понуда. Понуде са доказима, обрасцима и прилозима који су тражени у конкурсној документацији, понуђачи могу доставити препорученом поштом и то искључиво на адресу:

**ЈП Сурчин**

**ул. Војвођанска бр. 80 или**

**непосредно преко Архиве Предузећа на истој адреси.**

 **Рок за подношење понуда** је до **09.11.2015 године**, а најкасније **до 10.00 часова** последњег дана рока за подношење понуда. Благовременим ће се сматрати само понуде које стигну на адресу Наручиоца и буду заведене у Архиви Наручиоца најкасније до 10.00 часова последњег дана рока, укључујући и понуде упућене поштом препоручено. Уколико рок за подношење понуда истиче на дан који је нерадни или дан државног празника, као последњи дан рока сматраће се први наредни радни дан, до 10.00 часова.

 Неблаговремена понуда се неће отварати и по окончању поступка отварања биће враћена понуђачу уз повратницу, са назнаком да је иста поднета неблаговремено.

 Понуђач може да поднесе само једну понуду.

 Понуде ће се отварати јавно, одмах по истеку рока за подношење понуда у 10.15 часова дана 09.11.2015. године.

Отварање понуда ће се обавити у просторијама наручиоца на адреси ул. Војвођанска бр.80 у Сурчину. Сва заинтересована лица могу присуствовати отварању понуда.

 Представници понуђача, пре почетка поступка отварања морају предати Комисији за јавну набавку писмено пуномоћје (овлашћење) за учешће у поступку отварања понуда, издато на меморандуму понуђача, оверено печатом и потписом овлашћеног лица и личну карту на увид.

 Наручилац ће одлуку о додели уговора донети у оквирном року од 10 (десет) дана од дана јавног отварања понуда.

 Наручилац ће уговор са најповољнијим понуђачем закључити у оквирном року од 8 (осам) дана, од дана истека рока за подношење захтева за заштиту права.

 Наручилац задржава право да обустави поступак јавне набавке у било ком моменту пре закључења уговора.

Додатне информације се могу добити преко мејл адресе nabavkejpsurcin@gmail.com, или на телефоне 062/80-80-765, 062/80-80-766 сваким радним даном у периоду од 08.00-14.00 часова, особе за контакт су Милан Жутић и Владимир Мијатовић.

 Комисија за јавне набавке

 ПРЕДСЕДНИК

 Миодраг Миловановић

 \_\_\_\_\_\_\_\_\_\_\_\_\_\_\_\_\_\_\_\_\_\_